:, வன்சொற்களைக் கொண்டு தாக்குபவரை உடனடியாகத் தடை செய்வதுதான் இதுவரை நான் அறிந்த நடைமுறை. கார்தமிழ் பயனர் தமிழாசிரியர் என்பதாலும், பிற பணிகளில் ஈடுபட்டிருந்தால் கால அவகாசம் தேவைப்படும் என்பதாலும் ஒரு வாரம் எனக் கூறியிருந்தேன். இப்படி ஒரு வாரம் என்பது போன்ற விதிமுறை எங்கும் கிடையாது. எதற்கும் ஒரு கால எல்லை தேவையில்லையா? மாதக் கணக்கில் இப்பிரச்சனையை வளர்க்கப்போகிறோமா? இப்படி பேசிக்கொண்டே, எந்த முடிவுமில்லாது, இருக்கும் பயனர்களுக்கும் அயர்வு ஏற்படுத்தப் போகிறோமா? "மன்னிக்கவும், இனி வன்சொற்களைப் பயன்படுத்த மாட்டேன் என்று கூறுவதற்கு ஒரு வாரம் என்பதே அதிகம்தானே? உங்கள் எண்ணம்தான் என்ன? தனிமனித தாக்குதலில் ஈடுபட்ட ஒருவரை உடனடியாக தடை செய்திருக்க வேண்டும் என்று கூறுகிறீர்களா? தெளிவுபடுத்துங்கள். வன்சொற்கள் பயன்பாட்டைத் (தனிநபர் தாக்குதல்களைத்) தடுப்பது நிருவாகிகள் கடமை இல்லையா? அதிகாரியான நீங்களே கூறுங்கள்.--நந்தகுமார் (பேச்சு) 22:55, 5 மார்ச் 2022 (UTC)  
::இங்கு நிகழ்ந்த விதி மீறல் என்ன? 1. பயனர் தனி நபர் தாக்குதல்களில் ஈடுபடுகிறார். 2. தரமற்ற கட்டுரைகள் காசு பெற்றுக் கொண்டு எழுதப்படுகின்றன. இந்த இரண்டு செயற்பாடுகளையும் தடுத்து நிறுத்துவதும் மீண்டும் நிகழாமல் பார்த்துக் கொள்வதுமே நிருவாகிகள் பணியாக இருக்க வேண்டும். இந்த விதிமீறல்கள் பற்றி அறிவுறுத்தல் தந்த பிறகும், ஒரு பயனர் புரிந்து கொள்ளாமலோ கட்டுப்பட மறுத்தோ தொடர்ந்து அப்போக்கினை மேற்கொண்டால் மீண்டும் இரண்டாவது முறை ஒரு எச்சரிக்கை, மூன்றாவது முறை இறுதி எச்சரிக்கை தந்து கணக்கைத் தடை செய்யலாம். இதற்குக் கால அவகாசம் தேவையில்லை. ஒரே நாளில் மூன்று முறை எச்சரிக்கைகளை மீறினால் கூட தடை செய்யலாம். ஆனால், இங்கு எனக்குக் கவலை தரும் போக்கு என்னவென்றால், ஒரு பயனர் ஆலமரத்தடியில் வருத்தம் தெரிவித்த பின்னரும், "இது போதாது, நீங்கள் குறிப்பிட்ட பயனரின் பக்கத்தில் போய் மன்னிப்பு கேட்க வேண்டும், இல்லாவிட்டால் முடிவிலியாகத் தடை செய்வோம்" என்பது கட்டபஞ்சாயத்துகளில் காலில் விழுந்து மன்னிப்பு கேட்டால் தான் ஆச்சு என்று ஒருவரின் Egoவுக்குத் தீனி போட விடப்படும் அச்சுறுத்தல், மிரட்டலாகவே தோன்றுகிறது. ஆகவே தான், இந்த மன்னிப்பு கோரலை எல்லாம் எந்த விக்கிப்பீடியா விதியின் கீழ் வலியுறுத்துகிறீர்கள் என்பதைத் தெரிந்து கொள்ள விரும்புகிறேன். புதுப்பயனர்களை அரவணைத்து வளர்த்தெடுப்பதே நன்று. அவர்களை அசிங்கப்படுத்தி நாம் எதையும் சாதித்து விட முடியாது. அப்படி என்றால் நிருவாகிகள் மட்டும் தொக்கா, அவர்கள் மட்டும் தினம் தாக்குதல்களைச் சகித்துக் கொள்ள வேண்டுமா என்றால்: இல்லை, அதற்கான தேவையில்லை. தாக்குதல்களை எதிர்கொள்ளும் நிருவாக அணுக்கக் கருவிகளும் கொள்கைகளும் நம்மிடம் உள்ளன. அவற்றை முறையாகப் பயன்படுத்தினாலே போதும். நிருவாகிகள் கூடுதல் நிதானம், பெருந்தன்மையோடு செயற்படுவது விரும்பத்தக்கது. நன்றி. --இரவி (பேச்சு) 16:48, 6 மார்ச் 2022 (UTC)  
:::,நான் குறிப்பிட்டது கார்தமிழ் பயனர் தனி நபர் தாக்குதல்களில் ஈடுபட்டார் என்பது குறித்து மட்டுமே. இங்கு **கட்டப்பஞ்சாயத்து** யாரும் செய்யவில்லை. **யாரும் குழு அமைத்து கொண்டு செயற்படவும் இல்லை.** தவறு செய்தால் மன்னிப்பு கேட்பது என்பது முறையானது. தவறை செய்துவிட்டு, அப்படி தவறு எதுவும் செய்தாரா என்று ஒருவர் உணரவேயில்லை எனில் அவரிடம் உணர்த்தி, மன்னிப்புக்கேட்ட சொன்னதே இங்கு தவறாகிவிட்டது. சாதி வெறியர், சர்வாதிகாரி, முட்டாள் என்ற தனிநபர் தாக்குதல்கள் எல்லாம் சாதாரணமாகிவிட்டது. இவை வன்சொற்களே இல்லை என்பதுபோல் இருக்கிறது நீங்கள் எழுதியுள்ளது. இதற்கு எல்லாம் பொத்தாம்பொதுவில் வருத்தம் தெரிவித்தால் போதுமானது என்பது சரி என்பதுபோல் உள்ளது. இதற்கு மன்னிப்பு கேட்கச் சொன்னால் "கட்ட பஞ்சாயத்து" செய்கிறீர்கள் என சொல்வது என்ன முடிவு என்பது எனக்கு தெரியவில்லை. நான் என்ன ரவுடியா? என்னவிதமான சொற்களைப் பயன்படுத்தி உள்ளீர்கள்? உங்கள் அகராதிப்படி நான் கட்டப்பஞ்சாயத்து செய்வதாகக் கூறுவதும் சாதாரணமானதோ?--நந்தகுமார் (பேச்சு) 18:09, 6 மார்ச் 2022 (UTC)  
::::குறிப்பிட்ட பயனர் ஆலமரத்தடியில் ஆன்டன் உட்பட அனைத்து பயனர்களிடமும் வருத்தம் தெரிவித்திருக்கிறார். நடுநிலையாகப் பார்ப்போருக்கு அந்த வருத்தம் தெரிவித்தலே போதுமானது. அதற்கு மேல் ஆன்டன் பேச்சுப் பக்கத்தில் வந்து மன்னிப்பு கேட்டால் தான் அவர் தவறை உணர்ந்தவராவார் என்று நான் கருதவில்லை. அவர் தொடர்ந்து வன்சொற்களைப் பயன்படுத்தினால், இரண்டு எச்சரிக்கைகளைத் தந்து விட்டு, தாராளமாக தடை செய்யுங்கள். அவருடைய அண்மைய உரையாடல்கள் கற்றுக் கொண்டு தன்னுடைய பங்களிப்பை மேம்படுத்தும் நோக்கிலேயே உள்ளன. நானும் அவரிடம் பேசி விக்கி நடைமுறைகளைப் புரிய வைக்க முனைகிறேன். ஏற்கனவே வருத்தம் தெரிவித்து விட்ட ஒருவரை, நேர்மறையாகப் பங்களிக்க வாய்ப்புள்ள ஒருவரை, மீண்டும் குறிப்பிட்ட இடத்துக்கு வந்து மன்னிப்பு கேட்காவிட்டால் நிரந்தரமாகத் தடை செய்வோம் என்று மீண்டும் மீண்டும் கூறுவது அச்சுறுத்தும் போக்காகவே உள்ளது. இதை நீங்கள் தவிர்க்க வேண்டும். நன்றி --இரவி (பேச்சு) 18:22, 6 மார்ச் 2022 (UTC)  
::::"editors are encouraged to ignore or respond politely to isolated personal attacks...Lesser personal attacks often result in a warning, and a request to refactor. If a pattern of lesser personal attacks continues despite the warning, escalating blocks may follow. However, administrators are cautioned that other resolutions are preferable to blocking for less-severe situations when it is unclear if the conduct severely disrupts the project. Recurring attacks are proportionally more likely to be considered disruptive. Blocking for personal attacks should only be done for prevention, not punishment: a block may be warranted if it seems likely that the user will continue using personal attacks." மேலும் நடைமுறைகளுக்குப் பார்க்கவும். https://en.wikipedia.org/wiki/Wikipedia:No_personal_attacks#Consequences_of_personal_attacks . தவறு மீண்டும் நடைபெறாமல் பார்த்துக் கொள்வது தான் நம் நோக்கமாக இருக்க வேண்டும். மன்னிப்பு கேட்க வைக்கும் வழக்கமெல்லாம் உலக விக்கிப்பீடியாக்களில் நடைமுறையில் இருப்பதாகத் தெரியவில்லை. அவ்வாறான அழத்தங்கள் எல்லாம் நம் மரபு, வழமைகளின் நீட்சியிலான எதிர்பார்ப்பு மட்டுமே. அதனால் தான் அத்தகைய அழுத்தம் எனக்கு கட்டப்பஞ்சாயத்து போல் தோன்றியது. நன்றி.--இரவி (பேச்சு) 19:19, 6 மார்ச் 2022 (UTC)